kardosdrur/scandi-wiki huggingface dataset:
Daewoo Tacuma

Daewoo Tacuma var en mellem 2000 og 2008 bygget kompakt MPV fra den sydkoreanske bilfabrikant GM Daewoo.

Bilen kom oprindeligt på markedet som Daewoo Tacuma, men blev i slutningen af 2004 efter at General Motors overtog distributionen af europæiske Daewoo-biler, omdøbt til Chevrolet Tacuma. Modellen udgik af produktion i slutningen af 2008, men efterfølgeren, Chevrolet Orlando, kom først på markedet i 2010.

I Uzbekistan bygges bilen siden 2008 af GM Uzbekistan. Derimod forsvandt Daewoo-modellen i efteråret 2008, da den rumænske fabrikant Daewoo Automobile S.A. blev opkøbt af en anden koncern.

Tacuma blev designet af Pininfarina på basis af Daewoo Nubira. Bilen sælges også som Daewoo Rezzo og i Sydafrika og Sydamerika som Chevrolet Vivant.

Udstyrsvarianter 
Tacuma fandtes i tre forskellige udstyrsvarianter:
 Basismodellen SE havde som standard fører-, forsædepassager- og sideairbags, servostyring og elektronisk startspærre.
 Modellen SX havde derudover tågeforlygter og bagrudevisker/vasker med intervalfunktion.
 Topmodellen CDX havde derudover regnsensor og alarmanlæg.

Tacuma havde som standard femtrins manuel gearkasse, mens CDX-modellen som ekstraudstyr kunne fås med firetrins automatgear og elektrisk skydetag. Bilen kunne fra importøren ombygges til autogasdrift.

Siden sin introduktion blev modellen kun faceliftet i slutningen af 2004, men forblev ellers i samme tekniske stand som ved introduktionen i 2000.

Motorer 

 1.6 for Frankrig og Østrig : Maks. effekt 66 kW (90 hk) ved 5200 omdr./min., topfart 
 1.8 for Frankrig: Maks. effekt 67 kW (91 hk) ved 5800 omdr./min.

Særlige kendetegn 
Chevrolet tilbød som en af de få fabrikanter Tacuma fra fabrikken med autogasanlæg. Gastanken blev monteret i stedet for reservehjulet i reservehjulsbrønden med et rumfang på 60 liter LPG. Bilens rækkevidde var dermed ca. 450 km.

Kilder 

 Daewoo Tacuma instruktionsbøger for modelår 2001 og 2002
 Automobil Revue, katalog 2000 (tysk/fransk)

Eksterne henvisninger 

Tacuma
Kompakte MPV'er
Forhjulstrukne biler
Biler introduceret i 2000
Biler fra 2000'erne
Poul B. Skou

Poul B. Skou (født 18. juni 1957 i Aarhus) er en dansk erhvervsleder og forhenværende rådmand og viceborgmester i Aarhus Kommune, valgt for Konservative.

Skou har aldrig fuldført uddannelsen, men læste i slutningen af 1970'erne statskundskab ved Aarhus Universitet. Han har arbejdet som sælger i Norsk Data og senere i Siemens.

Den politiske karriere begyndte som formand for Konservativ Ungdom i Aarhus 1977-1978. I 1982 blev Skou indvalgt i Aarhus Byråd. Han var fra 1998 til 2006 rådmand; i første periode med ansvar for forsyningsvirksomhederne, skat, it og kollektiv trafik og fra 2002 i magistratsafdelingen for teknik og miljø. I 2006 trak han sig fra Aarhus Byråd til fordel for Marc Perera Christensen og blev erhvervsrådgiver hos Colliers Hans Vestergaard. Fra 1. juli 2010 er han direktør for Lystrup Fjernvarme.

Kilder
 Fhv. rådmand bliver direktør Danske Kommuner 15. juni 2010

Personer fra Aarhus
Medlemmer af Aarhus Byråd
Erhvervsfolk fra Danmark
Viceborgmestre fra Det Konservative Folkeparti
Rådmænd i Aarhus
Hertug af Sparta

Hertug af Sparta (græsk: Δοὺξ τῆς Σπάρτης nygræsk: Δούκας της Σπάρτης) var en titel, som almindeligvis tildeles den græske kronprins siden 1868 til 1973.

Hertuger af Sparta 
 Konstantin 1. af Grækenland (1868-1913)
 Georg 2. af Grækenland (1913-1922)
 Paul af Grækenland (1922-1947)
 Konstantin 2. af Grækenland (1947-1964)
 Irene af Grækenland (1964-1965)
 Alexia af Grækenland (1965-1967)
 Kronprins Pavlos af Grækenland (1967-1973)

 
Tronfølgere
Kongelige titler
Gjølen festival

Gjølen Festival er en festival der afholdes hver sommer på Gjøl

Gjølen Festival startede i år 2001 og begyndte som en havefest som så senere skulle udvikle sig til en festival.

Historie 
Festivalen begyndte i år 2001 som en mindre havefest med cd'er på anlægget og kun 50 gæster.

De efterfølgende år er festivalen bleven større og større og nu også med live musik.

I 2009 havde festivalen 600 gæster.

I 2010 slog festivalen besøgsrekord med ca. 900 gæster lørdag og 400 spisende til helstegt pattegris.

I 2016 besøgte cirka 1300 gæster festivalen, og dermed slog festivalen rekorden fra 2010.

Live bands på festivalen 
 HDPH – 2008 2009 2011 2013 2014
 Red Rooster Band – 2009 2010 2011 2012
 Ole Gas – 2009
 Rareman – 2006 2007 2008 2009 2010 2011 2012 2013 2015
 Den Irske Duo – 2009 2010
 Green Weed – 2011
 The Chinese Takeouts – 2007
 Tumbleweed – 2007 2008
 Den Røde Tråd – 2011
 FuelPump – 2010 
 Girl Jam – 2010
 Busted Blues Band – 2010
 Malte Nielsen & Henning Jensen – 2011
 Morten Bentsen – 2012 2015
 Anders & Co – 2012 2015
 Gokke Madsen – 2012 2013 2015
 Spinning Wheels – 2012
 Ib Grønbech - 2014 2016 2018
 Kopibandet.dk - 2013 2014 2015 2016 2018
 Superscum - 2013
 The Shakers - 2013
 Jens Varmløse - 2015 2016 2017
 Peter Belli - 2015
 Tom Donovan - 2015
 Bamse Jam - 2016
 Peter og de andre kopier - 2016
 Morten B - 2016
 Michael Hausted - 2018
 Drenge på tur - 2018
 Cirstenduo - 2018
 McGuinness - 2018
 Humørekspressen - 2018

Aktiviteter på festivalpladsen 
 Stangtennis 
 Kongespil 
 Kroket 
 Petanque 
 Rafle eller andre medbragte spil.

Andet om festivalen 
Entre og camping på teltpladsen er gratis. 2010 var det første år hvor festivalen, med succes, også tillod campingvogne.
Øllet leveres af det lokale bryghus.
Maden leveres af byens kro.
 I 2010 arrangerede musikeren Rareman, som også optrådte på festivalen, en busrute der jævnligt kørte frem og tilbage fra Aalborg til Gjøl, hvilke var medvirkende til at endnu flere gæster kom til Gjølen festival i 2010. 
 I foråret 2011 arrangerede folkene bag Gjølen Festival et Stand up Show, hvor bl.a. MC og Sebastian Dorset deltog.
 I 2013 optræder Jacob Tingleff og Michael Schøt i Gjøl hallen til fordel for festivalen.
 I 2016 kunne man for første gang bruge MobilePay ved festivalen.
 I 2017 startede konceptet VIP Telt. Sponsorer kan købe en plads med fri mad og drikkevarer under koncerterne, serveret af egen personlig tjener.

Eksterne henvisninger 
 Gjølen festival

Etableret i 2001
Musikfestivaler i Danmark
Jammerbugt Kommune
Pikrinsyre

Pikrinsyre eller 2,4,6-trinitrophenol (TNP) er et gult krystallinsk organisk stof. Pikrinsyre er en temmelig stærk syre, til trods for at stoffet er et derivat af phenol. Som visse andre højt nitrerede organiske forbindelser, som f.eks. TNT, er pikrinsyre eksplosivt. Grundet stoffets eksplosive natur opbevares det normalt under vand og i egnet beholder – dvs. ikke i en metalbeholder grundet risikoen for dannelsen af metalsalte, der er endnu lettere at detonere.

Tekniske anvendelser 
Pikrinsyre har først og fremmest været brugt som sprængstof, men stoffet har også været anvendt til farvning af bakterier for identifikation og som desinfektionsmiddel. Syren farver uld og silke gult.

Se også 
 TNT
 Salpetersyre

Syrer
Joe Gibbs

Joe Gibbs (født 25. november 1940) er en tidligere professionel amerikansk fodboldtræner, som trænede Washington Redskins.

Amerikansk fodbold-trænere
Sportsfolk fra USA
Eigil Knuth

Eigil Knuth kan henvise til flere personer:

 Eigil Knuth (officer) (1866-1933) – dansk greve og officer
 Eigil Knuth (billedhugger) (1903-1996) – dansk greve, billedhugger og polarforsker, søn af ovennævnte
Shangqiu

Shangqiu (商丘; pinyin: Shāngqiū) er en kinesisk by på præfekturniveau i provinsen Henan i det centrale Kina. Præfekturet har et areal på 	10,704 km2, og en befolkning på 8.220.000
mennesker (2002).

Arkæologiske fund viser at byens historie går tilbage til første del af Shang-dynastiet.

Administrative enheder 
Shangqiu består af to bydistrikter, et byamt og seks amter:
 Bydistriktet Liangyuan (梁园区), 673 km²,  indbyggere, sæde for lokalregeringen;
 Bydistriktet Suiyang (睢阳区), 913 km²,  indbyggere;
 Byamtet Yongcheng (永城市), 2068 km², 1,37 millioner indbyggere;
 Amtet Yucheng (虞城县), 1558 km², 1,09 millioner indbyggere;
 Amtet Minquan (民权县), 1222 km²,  indbyggere;
 Amtet Ningling (宁陵县), 786 km²,  indbyggere;
 Amtet Sui (睢县), 920 km²,  indbyggere;
 Amtet Xiayi (夏邑县), 1470 km², 1,13 millioner indbyggere;
 Amtet Zhecheng (柘城县), 1048 km²,  indbyggere.

Trafik

Jernbane 
Den vigtige jernbanelinje Jingjiubanen stopper her på sin rute fra Beijing til Kowloon i Hongkong. Denne linje går passerer blandt andet Hengshui, Heze, Xinzhou, Jiujiang, Nanchang, Heyuan, Huizhou og Shenzhen.

Shangqiu er også station Longhaibanen, Kinas vigtigste jernbanelinje i øst-vestlig-retning, som går fra Lianyungang til Lanzhou via blandt andet Xuzhou, Kaifeng, Zhengzhou, Luoyang og Xi'an.

Vej 
Kinas rigsvej 105 går også gennem byen. Den begynder i Beijing, går mod syd og ender ved kysten i Zhuhai i provinsen Guangdong. Den passerer større byer som Tianjin, Dezhou, Jining, Jiujiang, Nanchang og Guangzhou.

Kinas rigsvej 310 går gennem området. Den begynder i Lianyungang i Jiangsu, går vestover og ender i Tianshui i provinsen Gansu. Den passerer større byer som Xuzhou, Shangqiu, Kaifeng, Zhengzhou, Luoyang og Xi'an.

Bypræfekturer i Henan
Leif Welding-Olsen

Leif Welding-Olsen (1895 – 8. april 1940) var en norsk kaptajn, som var chef på bevogtningsfartøjet Pol III. Han er kendt som den første nordmand, der døde under den tyske invasion natten til den 9. april 1940 i ydre Oslofjord. Flere norske søfolk var omkommet ved torpederinger før dette, men Norge var da ikke formelt i krig. Welding-Olsen døde før midnat den 8. april. Det korrekte tidspunkt for det tyske angreb bliver derved den 8. april.

Welding-Olsen var chef på det lille bevogtningsfartøj Pol III. Lidt før midnat den 8. april, opdagede de at den tyske invasionsflåde nærmede sig. Dette blev kl. 23:10 varslet med raketter til Rauøy fort. En kort kamp opstod. Welding-Olsen blev alvorligt såret, og Pol III blev skudt i brand. Mandskabet på Pol III gik om bord på redningsbåden, mens Welding-Olsen blev i vandet, og druknede senere. Mandskabet blev derefter taget op af Albatros, mens Pol III blev antaget tabt, da den sank. Dagen efter blev Pol III genfundet og blev ført til Horten, hvor den blev repareret af tyskerne.

Nordmænd i 2. verdenskrig
Militærfolk faldet i kamp
Militærfolk fra Norge
Snøvsen (film)

Snøvsen er den første film i serien om Snøvsen, og blev udgivet i 1992.

Medvirkende 
 Bjarke Smitt Vestermark: Eigil
 Sara Scharling Vestergaard: Marianne, Eigils lillesøster
 Jannie Faurschou: Eigils mor
 Søren Sætter-Lassen: Eigils far
 Kurt Ravn: Lektor H. C. Blomme
 Søs Egelind: Fru Blomme
 Flemming Jensen: Frede
 Amalie Ihle Alstrup: Pernille
 Niels Olsen: Edvin
 Torben Zeller: Bager
 Daimi Gentle: Bagerkone
 Morten Suurballe: Betjent
 Niels Skousen: Betjent
 Ina-Miriam Rosenbaum: Snøvsen (stemme)
 Zophia Damsgaard: Sanne
 Nadi Mecovski: Tamjeed

Referencer

Ekstern henvisning 
 

Børnefilm fra Danmark
Danske film fra 1992
Film instrueret af Jørgen Vestergaard
Dansksprogede film
Joachim Gauck

Joachim Gauck (født 24. januar 1940 i Rostock) var fra 18. marts 2012 til 18. marts 2017 Forbundsrepublikken Tysklands 11. forbundspræsident. Han er præst, tidligere anti-kommunistisk menneskeretsaktivist i DDR og medstifter af oppositionsbevægelsen Neues Forum, der blev dannet under die Wende.

Ved det sidste og eneste frie demokratiske valg til DDR's parlament Volkskammer blev han indvalgt for Bündnis 90, og efter Tysklands genforening blev han chef for BStU, der står for den fremtidige bevarelse af Stasis arkiver. Han fratrådte denne stilling i 2000. Ved præsidentvalget i 2010 var han oppositionens (SPD og Bündnis 90/Die Grünen) kandidat, men tabte valget til Christian Wulff.

Da forbundspræsident Christian Wulff måtte træde tilbage i 2012, blev Gauck den 18. marts 2012 af Forbundsforsamlingen valgt som Tysklands præsident med 991 stemmer ud af 1.228. For Gauck stemte alle de store partier (CDU/CSU, SPD, FDP, Bündnis 90/Die Grünen), hvorimod de yderliggående Die Linke og Nationaldemokratische Partei Deutschlands stemte for andre kandidater.

Gauck er ikke tilknyttet et bestemt parti, men er formand for bevægelsen Gegen Vergessen – Für Demokratie. 

I juni 2016 meddelte Gauck, at han ikke ønskede at genopstille ved sin embedsperiodes udløb i 2017.

Henvisninger 

Politikere fra DDR
Præster fra Tyskland
Aktivister fra Tyskland
Personer fra Rostock
Æresdoktorer
Antikommunister fra Tyskland
Tysklands forbundspræsidenter
Martin Linge

Martin Jensen Linge (11. december 1894 – 27. december 1941) var en norsk skuespiller og kaptajn. Han var leder for nogle af de første norske styrker i England under 2. verdenskrig. Han har blandt andet ledet den norske afdeling under Operation Archery 3. juledag 1941, og blev skudt og dræbt på trappen til Ulvesund Hotel i Måløy. Nordahl Grieg skrev senere et mindedigt om Martin Linge. I 1942 blev Linge tildelt Krigskorset.

Martin Linge var far til Jan Herman Linge, den internationalt anerkendte bådkonstruktør, og morfar til forfatteren Espen Haavardsholm.

Steder opkaldt efter Linge 
 Kaptajn Linges vej på Hessa i Ålesund
 Martin Linges vej på Snarøya i Bærum
 Martin Linges vej på Bogerud i Oslo
 Martin Linges vej på Strømmen
 Martin Linges vej i Moss 
 Martin Linges vej på Heimdal i Trondheim
 Kompani Linges vej ved KNM Harald Haarfagre i Stavanger
 Linge Hotell i Måløy
 Martin Linge-feltet i Nordsøen

Statuer og mindesmærker efter Linge 
 Monument i Lingeparken i Måløy centrum

Filmografi 
 Gjest Baardsen – (1939)
 Bør Børson Jr. – (1938)
 Det drønner gjennom dalen – (1938)
 Samhold må til – (1935)
 Vägarnas kung – (1926)
 Den nye lensmannen (1926)

Eksterne henvisninger 
 Nordahl Griegs mindedigt til Linge 
 Om Martin Linge i Norsk Krigsleksikon 
 

Militærfolk fra Norge
Nordmænd i 2. verdenskrig
Skuespillere fra Norge
Militærfolk faldet i kamp
Medlemmer af Kompani Linge
Franziska Carlsen

Franziska Antoinette Hilleborg Carlsen (13. november 1817 på Gammel Køgegård – 28. februar 1876) var en dansk historisk forfatter, søster til politikeren H.R. Carlsen.

Hun fødtes 13. november 1817 på Gammel Køgegård, hvor hendes barndomsliv også henrandt. Som voksen opholdt hun sig meget på Rønnebæksholm og i København; sine senere år tilbragte hun dels på Vallø, hvor hun var stiftsdame, dels hos broderen på Gammel Køgegård. Tidligt udvikledes hos hende sansen for livets alvor og ædlere opgaver. Det var hende magtpåliggende at gøre sig fortrolig med minderne, som knyttede sig til de steder, hun havde syntes om, hvad enten de skulle fremlokkes af almuefolks fortælling eller søges i historiens årbøger. En frugt af denne hendes syslen med fortiden var: Noget om og fra Rønnebæks Sogn og Rønnebæksholm (1861) og Efterretninger om Gammel Kjøgegaard og Omegn I-II (1876-78). Det sidste skrift nåede hun ikke selv at få udgivet, da hun døde 28. februar 1876, to dage efter at være ramt af et slagtilfælde.

Kilder 
 H.F. Rørdam, "Carlsen, Franziska Antoinette Hilleborg", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Faglitterære forfattere fra Danmark
Danskere i 1800-tallet
Personer i Dansk Biografisk Leksikon
Personer i Dansk Kvindebiografisk Leksikon
Dansksprogede forfattere fra Danmark
Kvindelige forfattere i det 19. århundrede
Forretningsministerium

Et forretningsministerium betegner en regering, der har indgivet sin afskedsbegæring, men hvor ministrene udfører de løbende embedsforretninger indtil en ny regering udnævnes. Praksis er i de fleste lande, at den afgående regering ikke foretager kontroversielle beslutninger i overgangsperioden, men eksempelvis i USA ses det undertiden, at afgående præsidenter benåder kriminelle med kontakter og indflydelse, ligesom det også ses, at en afgående præsident får vedtaget et kontroversielt forslag i sidste øjeblik.

I Danmark fungerer den afgående regering jf. Grundloven automatisk som forretningsministerium. Kun to gange har der været udnævnt et decideret forretningsministerium, nemlig under Påskekrisen, hvor regeringen Otto Liebe og regeringen M.P. Friis var forretningsministerier. 

Normalt sidder et forretningsministerium kun i nogle dage eller et par uger til en ny regering er dannet. Der er dog set eksempler på langvarige forretningsministerier, f.eks. var den belgiske statsminister Guy Verhofstadt leder af et forretningsministerium i 9 måneder fra juni 2007 til marts 2008, fordi Yves Letermes regeringsdannelse trak ud.

Politik
Sverre Granlund

Sverre Granlund (født 9. november 1918 i Sauherad, død marts 1943) var en norsk korporal, som gjorde tjeneste i Kompani Linge.

Granlund havde før 2. verdenskrig gennemført handelsskolen. Han deltog som frivillig under kampene i Norge i 1940. I marts 1941 drog han til Sverige. Han rejste flere gange tilbage til Norge for at udføre militær træning. Han gennemførte flere kurser i England og tjenestegjorde i Kompani Linge.

I september 1942 deltog han i Operation Musketoon, en britisk sabotageaktion mod kraftstationen i Glomfjord. Granlund omkom, da ubåden KNM Uredd ramte en mine i Fugløyfjorden under Operation Seagull i februar 1943.

Udmærkelser 
Granlund blev hædret med Krigskorset for  fremragende optræden og udvist mod under Operation Musketoon. Granlund havde tidligere i 1942 været sendt på hemmelig militær træning i Norge, og blev tildelt både den norske Krigsmedaljen og den britiske Distinguished Conduct Medal.

Referencer 

Militærfolk fra Norge
Militærfolk faldet i kamp
Medlemmer af Kompani Linge
Louise Falsig

Mai Louise Falsig (født 1948 i Herning) er en dansk forfatter. 

Venstre og Højre tager på udflugt på egen hånd udkom i 1999 under pseudonymet Laust Falsig. Hun har desuden skrevet to børnebøger, to kriminalromaner nogle digtsamlinger  og i december 2010 udkom den skønlitterære roman Uheldige Sædvaner.

Louise Falsig har styrmandseksamen, og har været freelancejournalist på Frederiksborg Amts avis.
Hun er medlem af Dansk Forfatterforening, "Jyllands Forfattere", Limfjordsegnens Litteratur Samvirke og J.P. Jacobsen Selskabet. Juli 2014 udkom børnebogen "When Mike's mom Died." Endelig udkom hendes nye krimi "Absolution" den 22. december 2014.

Referencerr

Websted 8. november 2017 på web.archive.org hentet 3. august 2023

Personer fra Herning
Krimiforfattere fra Danmark
Dansksprogede forfattere fra Danmark
Svend Aage Hasselstrøm

Svend Aage Hasselstrøm (født 5. februar 1911, død 9. september 1996) var en dansk automobilforhandler, men er mest kendt for sammen med møbelforhandler Johannes Linde at være manden bag en stor del af den massive sortbørshandel i Danmark under og efter 2. verdenskrig, der i dag kendes under navnet Edderkopsagen.

Hasselstrøm blev født i Sverrigsgade 3 C på Amager (Nathanael sogn) den 5. februar 1911 som søn af møbelpolerer Richard Niels Hasselstrøm og hustru Ingrid Petrea Amalie Pehrsson. Hasselstrøm havde flere søskende: en storebror, Christian Richard (født 25. december 1909), en lillebror, Volmer (født 21. marts 1912) og en lillesøster, Dagmar Agnethe (født 5. maj 1913).

Hasselstrøm voksede op i fattige omgivelser og startede sin kriminelle karriere som 13-årig. Efterhånden opbyggede han en virksomhed, der udadtil bestod af lovlig handel med bl.a. biler, men som bag facaden lukrerede Hasselstrøm på sortbørshandel, smugleri, bedrageri, tyveri, hæleri, narkotikahandel, valutasvindel og anden kriminalitet. Hans indflydelse viste sig også at række langt ind i politiets rækker. Hans rolle som bagmand for en stor forbryderorganisation tog rigtig fart i 1942, hvor han stod bag et stort tyveri af rationeringsmærker til en sortbørsværdi af 200.000 kr i Gentofte.

Hasselstrøm blev den 17. april 1943 borgerligt viet i København til Erna Ida Marie Kristine Andersen, født Jensen den 5. januar 1910 i Aalborg og kaldet "Bobby". Inden ægteskabet var de begge fraskilte. De boede i Klerkegade 9.

Hasselstrøm flyttede ind i en liebhaverlejlighed på 4. sal i Dronningens Tværgade 23 (Dronningegården), hvor han ofte holdt animerede selskaber med mange gæster både fra forbryderorganisationen og politiet.

Efter journalisterne Anders B. Nørgaard og Poul Dalgaards afsløringer af Hasselstrøms forbryderorganisation i dagbladet Social-Demokraten fra 1948 blev han varetægtsfængslet i februar 1949. Ved byrettens dom den 26. august 1950 blev han idømt seks års fængsel. I en ankesag stadfæstede landsretten den 5. marts 1951 byretsdommen.

Hasselstrøm blev løsladt fra Vridsløselille Statsfængsel i 1953 og levede siden et liv uden for mediernes søgelys. Han blev ikke senere dømt for nogen kriminalitet.

Han døde som 85-årig på Rigshospitalet den 9. september 1996.

Hasselstrøm optræder flere gange i fiktionen, bl.a. i Hans Scherfigs roman Skorpionen (1953) og Ambro Kraghs Den Fede (1966). Tv-serien Edderkoppen (2000), hvor han hedder Svend Aage Hjalmar (spillet af Bjarne Henriksen), omhandler optrævlingen af hans forbryderorganisation.

Litteratur 
 Lars Rix, Edderkoppen, Aschehoug, 2000. .
 Per Straarup Søndergaard, Edderkopsagen, Billesø & Baltzer, 1999. .
 John T. Lauridsen (red.), Over stregen – under besættelsen, Gyldendal, 2007. .
 Anders B. Nørgaard, Københavns Underverden, Branner og Korch, 2000 (1. udgave 1953). .

Danskere i 2. verdenskrig
Narkoforbrydere fra Danmark
Tyveridømte fra Danmark
Bedrageridømte fra Danmark
Emil Lykke Jensen

Emil Lykke Jensen (født 16. september 1986) er dansk politiker og 2. suppleant til Folketinget for Liberal Alliance i Syd- og Sønderjylland.

Emil har siden 2009 siddet i Liberal Alliances hovedbestyrelse, i perioden 2009 til 2011 som Liberal Alliances Ungdoms repræsentant og fra 2011 som én af de 5 landsmødevalgte medlemmer af hovedbestyrelsen.

Emil var i perioden 2009 til 2011 landsformand for Liberal Alliances Ungdom. I perioden 2008 – 2009 var han næstformand for organisationen, der dengang hed Ung Alliance.

Emil blev i 2006 HHX-student ved IBC Handelsgymnasiet, Kolding og læser i dag statskundskab ved Københavns Universitet.

Ved kommunalvalget 2009 var Emil opstillet til Københavns Borgerrepræsentation for Liberal Alliance, samt til Regionsrådet i Region Hovedstaden for samme parti.

Eksterne kilder/henvisninger 
 Emil Lykke Jensens hjemmeside 

Politikere fra Liberal Alliance
Personer fra Kolding
Ludwig Knaus

Ludwig Knaus (født 5. oktober 1829 i Wiesbaden, død 7. december 1910 i Berlin) var en tysk genre- og folkelivsmaler.

Knaus kom 1845 på Düsseldorf-akademiet, fik en god lærer i Sohn, medens Schadow stillede sig ganske afvisende over for hans naturalistiske tilbøjeligheder; på egen hånd studerede han da bønderliv i Willinghausen og i Schwarzwald, og de gamle hollændere, særlig Ostade og Brouwer, var ham udmærkede læremestre i syn og kolorit. Da han i Düsseldorf udstillede Bondedans (1850) og Falske spillere (1851), så den undrende samtid i ham et formeligt naturgeni, med fuldt udviklet teknik (det var dog gammel hollandsk kunst omsat til moderne) og med en forbavsende karakteriseringsevne både til alvor og skæmt. Han forfulgte sejren med en række underholdende og humorfyldte skildringer af rhinsk bondeliv.

1852—60 var han (med afbrydelse af en rejse til Italien) i Paris, tilegnede sig der med største smidighed moderne teknik, fik sit Promenaden (1855) solgt til Luxembourggalleriet og skabte her og kort efter nogle af sine i kolorit og menneskeskildring lødigste værker: Guldbryllup (1858), Dåben etc. Efter et Berlin-ophold 1861—68, en professoratstid i Düsseldorf, vendte han 1874 tilbage til Berlin, hvor han til 1883 ledede et af Akademiets mesterateliers. Han havde stadig fortsat sine landsbyhistorier: »Begravelsen« (1871) og særlig indtaget publikum med sine fornøjelige og nydelige børneskildringer: Wie die Alten sungen, Børnefesten (1869, Berlins Nationalgalleri) og mange flere.

Nu kommer bytyperne frem (1876 malede han det kønne Hellig familie med pudsige englebørn); han malede et så træfsikkert billede som Salomonisk visdom (1878, den gamle marskandiser jøde og den lærvillige sønnesøn) etc, men hans kunst blev efterhånden ret konventionel, ofte brunsaucet i farver, humoren og anekdotepointen — der bidrog til hans billeders mægtige popularitet — for groft understregende, bondeskikkelserne og de øvrige figurer for stereotype. Fra Berlintiden skriver sig en del gode portrætter (også disse gerne i mindre kabinetsformat): Helmholtz, Mommsen, geheimeråd Ravené (1881) i Berlins Nationalgalleri. Hans talrige værker, der atter og atter er gengivne i stik og fotografi, ses overalt i de tyske offentlige samlinger, også i udlandet.

Kilder 

 

Malere fra Tyskland
Tyskere i 1800-tallet